เสื้อพลังงานไฟฟ้า เพื่อใช้เติมไฟอุปกรณ์ไฟฟ้าขนาดพกพาต่างๆ
คุณเคยรู้สึกหงุดหงิดใจบ้างไหม เวลาที่โทรศัพท์มือถือ หรือเครื่องเล่นเพลง mp3 เกิดถ่านหมดขึ้นมาดื้อๆ ขณะที่กำลังใช้งานอยู่ ต่อไปปัญหาที่ว
โดยขณะนี้นักวิทยาศาสตร์สหรัฐและอิตาลี กำลังพัฒนาผ้าแบบที่สามารถเก็บพลังงานไฟฟ้าที่ว่านี้อยู่ และคาดว่า จะนำออกสู่ตลาดได้ในอนาคตอันใกล้นี้ ผ้าไฟฟ้าไฮเทคแบบใหม่ล่าสุดนี้กำลังจะเกิดขึ้นจริงๆ ในเวลาอีกไม่นาน นักวิจัยแห่งมหาวิทยาลัยคอร์แนลล์ ในรัฐนิวยอร์คคุณ JuanHinestroza อธิบายว่า ผ้าไฟฟ้าผลิตขึ้นจากเส้นใยฝ้าย ที่หุ้มด้วยสารโพลีเมอร์กึ่งตัวนำและอนุภาคนาโนนำไฟฟ้าที่มีคุณสมบัติคล้ายกับสายไฟ ซึ่งหากมองด้วยตาเปล่า ก็แทบจะไม่เห็นความแตกต่างระหว่างผ้าฝ้ายธรรมดากับผ้าที่ใช้เส้นใยพิเศษ นำไฟฟ้าชนิดนี้เพราะต่างยืดหยุ่นเหมือนกัน สวมใส่ลักษณะเดียวกัน และให้ความรู้สึกบางเบาคล้ายกันแต่หากลองส่งกระแสไฟฟ้าผ่านไป ที่ผ้าชิ้นใดชิ้นหนึ่ง ก็จะบอกความแตกต่างได้ทันที ในช่วงเวลากลางวันที่แดดดีๆแผงรับพลังงานแสงอาทิตย์ขนาดเล็ก ที่ติดอยู่กับผ้าไฟฟ้า จะแปลงพลังงานเก็บสะสมเอาไว้ในแบตเตอรี่ขนาดพอๆ กับถ่าน 2Aจากนั้นเส้นใยนำไฟฟ้าที่ถักทอติดไว้กับแบตเตอรี่ จะทำหน้าที่ส่งผ่านไฟฟ้าจากแบตเตอรี่นั้นไปยังช่องรับ USBเพื่อเชื่อมต่อกับอุปกรณ์ไฟฟ้าขนาดพกพาอื่นๆ เช่น โทรศัพท์มือถือหรือเครื่องเล่นเพลงเอ็มพี 3 ผู้ใช้อุปกรณ์ทันสมัยเหล่านั้น จึงไม่ต้องกลัวถ่านหมดอีกต่อไปแม้จะลืมชาร์จแบตเตอรี่เมื่อคืนนี้ก็ตาม นักวิจัย Hinestrozaยังบอกด้วยว่า เส้นใยนำไฟฟ้านี้ ยืดหยุ่นทนทานสูงและสามารถเย็บติดกับผ้าชนิดอื่นได้ง่ายๆ ด้วยการใช้จักรเย็บผ้า นอกจากใช้กับอุปกรณ์สื่อสารและความบันเทิงสมัยใหม่ที่กล่าวมาแล้ว ผ้านำไฟฟ้ายังอาจนำไปใช้ประโยชน์ ในทางการแพทย์ได้เช่นกันเช่นนำมาใช้กับเครื่องวัดระดับการเต้นของหัวใจ หรือวัดการทำงานของอวัยวะส่วนอื่นๆ ของร่างกายได้ นักวิจัยแห่งมหาวิทยาลัยคอร์แนลล์ระบุว่าเมื่อนำเส้นใยนำไฟฟ้า มาเย็บให้ติดแน่นกับผ้าแบบที่ยืดหยุ่นเป็นพิเศษจะทำให้อุปกรณ์ดังกล่าว สามารถทำหน้าที่เหมือนเครื่องรับส่งสัญญาณไฟฟ้า ที่คอยจับแรงสั่นสะเทือนจากการหายใจหรือการเต้นของชีพจร หรืออาจทำหน้าที่คล้ายขั้วไฟฟ้า เพื่อตรวจวัดคลื่นสมองได้เช่นกันโดยนักวิจัย JuanHinestroza ชี้ว่า ขึ้นอยู่กับบริษัทต่างๆ ว่าจะนำผ้าไฟฟ้านี้ไปพัฒนาเพื่อใช้ประโยชน์ในทางใด นักวิจัยผู้นี้บอกว่านวัตกรรมนี้ จะช่วยเปิดโอกาสหรือแนวทางใหม่ๆ ไม่ว่าจะนำไปติดกับผ้าปูเตียงเสื้อผ้า ผ้าม่านหรือแม้แต่พรมปูพื้นและที่สำคัญที่สร้างความแตกต่างให้แก่นวัตกรรมนี้ก็คือ แทนที่จะใช้อุปกรณ์แปลกปลอมทำหน้าที่คล้ายกับตัวรับส่งสัญญาณ ก็ใช้เส้นใยผ้าที่ผลิตจากวัตถุดิบธรรมชาติไม่ใช่ใยสังเคราะห์ เป็นตัวรับส่งสัญญาณหรือเซนเซอร์เสียเอง แม้จะยังเร็วเกินไปที่จะบอกได้ว่าผ้านำไฟฟ้าผืนแรก จะออกวางตลาดเมื่อใด แต่นักวิจัยแห่งมหาวิทยาลัยคอร์แนลล์เชื่อว่าคงไม่นานเกินรอ